**Úplné pravidlá súťaže**

**„Vitana Grilovacia súťaž“**

Zmyslom tohoto dokumentu je stanovenie úplných a presných pravidiel spotrebiteľskej súťaže nazvanej „**Vitana Grilovacia súťaž**“ (ďalej jen „**súťaž**“). Tieto pravidlá sú jediným dokumentom, ktorý záväzne upravuje súťaž.

1. ZADÁVATEĽ A USPORIADATEĽ SÚŤAŽE

Zadávateľom súťaže a poskytovateľom výhier do súťaže je spoločnosť Orkla Foods Slovensko s.r.o., so sídlom Plátennícka 2 821 09 Bratislava - mestská časť Ružinov IČ: 31352316, spoločnosť zapísaná v Obchodnom registri Mestského súdu Bratislava III, oddiel: Sro, vložka č. 57737/B (ďalej len „**zadávateľ**“).

Usporiadateľom súťaže je spoločnosť Ko.Ma.Co-sk s.r.o. so sídlom Šúrska 136/A, IČ: 47147695, spoločnosť zapísaná v Obchodnom registri Okresný súd Bratislava I, oddiel: sro, vložka číslo 88919/B (ďalej len „**usporiadateľ**“).

1. TERMÍN TRVANIA SÚŤAŽE A MIESTO

2. 1. Súťaž bude prebiehať v období **od 04.08.2025 00:00:01 hod. do 31.08.2025 23:59:59 hod.** vrátane, prostredníctvom maloobchodných predajní Ko.Ma.Co-sk na území Slovenskej republiky (ďalej len „**predajne**“) (ďalej len „**doba konania**“ a „**miesto konania**“ súťaže). Zoznam predajní zapojených do súťaže viď Príloha č.1 týchto pravidiel.

1. SÚŤAŽNÉ VÝROBKY

3. 1. Súťaž sa vzťahuje na grilovacie výrobky predávané pod značkou Vitana (ďalej len „**súťažné výrobky**“). Zoznam výrobkov zapojených do súťaže tvorí Prílohu č. 2 týchto pravidiel.

1. ÚČASTNÍK SÚŤAŽE

4. 1. Účastníkom súťaže sa môže stať iba fyzická osoba – spotrebiteľ, starší ako 18 rokov, ktorý má doručovaciu adresu na území Slovenskej republiky a splní stanovené pravidlá tejto súťaže (ďalej tiež „**účastník**“, „účastník **súťaže**“ alebo „**súťažiaci**“).

4. 2. Zo súťaže sú vylúčení všetci zamestnanci a spolupracovníci zadávateľa, usporiadateľa, zamestnanci a spolupracovníci predajní Ko.Ma.Co-sk, kde súťaž prebieha a všetci zamestnanci a spolupracovníci spolupracujúcich agentúr na tejto súťaži, osoby im blízke v zmysle § 116 zákona č. 40/1964 Zb., Občiansky zákonník, v znení neskorších predpisov. V prípade, že sa výhercom stane osoba uvedená vyššie, výhra sa neodovzdá.

1. PRINCÍP A PODMIENKY SÚŤAŽE

5. 1. Účasť v súťaži je podmienená jednorazovým nákupom aspoň **3 ľubovoľných súťažných výrobkov** v dobe a mieste konania súťaže (ďalej tiež ako "**súťažný nákup**").

5. 2. Za súťažný nákup obdrží účastník od predávajúceho daňový doklad, resp. účtenku, s ktorou sa môže zapojiť do súťaže (ďalej tiež ako "**súťažná účtenka**").

5. 3. Účastník sa zapojí do súťaže tým, že po uskutočnení nákupu vyplní na zadnú stranu účtenky svoje meno, priezvisko, adresu a mobilné tel. číslo (čitateľne)a vhodí takto vyplnenú súťažnú účtenku do urny/boxu na predajni, označeného ako „Vitana Grilovacia súťaž“. Nevyplnené, nečitateľné alebo neúplne vyplnené súťažné účtenky nebudú zaradené do súťaže.

5. 4. Riadnym vyplnením a vhodením súťažnej účtenky do urny vstupuje súťažiaci do súťaže, vyjadruje súhlas s pravidlami a zaväzuje sa ich dodržiavať. Každý účastník je povinný uviesť pri komunikácii pravdivé a platné údaje, v opačnom prípade bude účastník zo súťaže vylúčený.

5. 5. Súťažná účtenka musí byť vystavená elektronicky (nie je možné uznať ručne vyhotovený účtovný doklad) a musí obsahovať čitateľné informácie spočívajúce v dátume a čase uskutočnenia súťažného nákupu, názvu a cene súťažných výrobkov, identifikačných údajoch predávajúceho. Súťažná účtenka nesmie byť poškodená. V súťaži nebudú uznané zjednodušené účtenky.

5. 6. Každá jedna súťažná účtenka môže dokumentovať iba jeden súťažný nákup a každou jednu súťažnou účtenkou je možné sa zapojiť do súťaže . Pokiaľ tak napr. súťažná účtenka poukazuje nákup 6 súťažných výrobkov, jedná sa iba o jeden súťažný nákup.

5. 7. Súťaže je možné zúčastniť sa opakovane, vždy na základe novo prevedeného súťažného nákupu. Vyhrať je ale možné jen jednu výhru. Súčasne však platí, že v prípade, kedy dvaja a viac súťažiacich majú rovnaké priezvisko (za rovnaké priezvisko sa považuje aj do ženského rodu prechýlený tvar priezviska v mužskom rode) a súčasne uviedli na účtenke rovnakú adresu, považujú sa takýto súťažiaci za členov jednej rodiny. Z každej rodiny (v zmysle predchádzajúcej vety) môže výhru získať iba jeden člen; v prípade viacerých členov rodiny zapojených do súťaže sa preto výhra predá len tomu, komu vznikol nárok na výhru v súťaži skôr (teda bol skôr vylosovaný).

5. 8. V prípade akýchkoľvek pochybností o plnení podmienok súťaže je povinnosť vierohodne preukázať splnenie uvedených podmienok na súťažiacom.

5. 9. Osoby nesplňujúce podmienky účasti v súťaži alebo jednajúce v rozpore s pravidlami súťaže nebudú do súťaže zaradené. Usporiadateľ si ďalej vyhradzuje právo vylúčiť zo súťaže účastníkov, pri ktorých bude mať oprávnené podozrenie na spáchanie podvodného či nekalého jednania, a to aj prostredníctvom tretích osôb.

1. **VÝHRY V SÚŤAŽI**

6. 1. Do súťaže sú zaradené tieto výhry:

**• 2x** **Elektrický gril v hodnote 120,16€ s DPH**; farba: strieborná

• **6x** **Vitana gril box v hodnote minimálne 27€; (cena je uvedená v DMOC\*)**

\*doporučená maloobchodná cena

• **6x** **Donau East sada na grilovanie v hodnote 17,80€ s DPH**

(ďalej len „**výhra**“).

Výherca nemôže požadovať akúkoľvek výmenu výhier.

6. 2. V prípade, že nebude možné všetky výhry rozdeliť medzi výhercov, a to z akéhokoľvek dôvodu (v súlade s týmito pravidlami alebo právnymi predpismi), nerozdané výhry prepadajú zadávateľovi, ktorý je oprávnený rozhodnúť o ich ďalšom použití.

6. 3. Výhry budú odovzdané osobne v sídle usporiadateľa. Výherca je povinný tento spôsob rešpektovať.

Výhry, ktoré si výhercovia neprevezmú do 14 dní od zverejnenia výhercov podľa bodu 7. 2. týchto pravidiel, prepadnú v prospech zadávateľa súťaže. Po tomto termíne nie je možné výhry preberať ani vymáhať.

6. 4 Zadávateľ ani usporiadateľ nenesie žiadnu zodpovednosť za akékoľvek riziká a záväzky súvisiace s používaním výhier. Nebezpečenstvo škody na výhre prechádza na výhercu okamihom jej prevzatia.

6. 5. Súťažiaci si nemôže nárokovať inú výhru, než ktorá mu podľa pravidiel náleží. Výhry nie je možné alternatívne vyplatiť v hotovosti ani v inom plnení. Za vady spojené s používaním výhry nenesie zadávateľ ani usporiadateľ súťaže žiadnu zodpovednosť. V prípade reklamácie môže poskytnúť zadávateľ výhercovi príslušné informácie a súčinnosť na e-mailovej adrese: [vitana@orkla.sk](mailto:vitana@orkla.sk).

1. URČENIE VÝHERCOV

7. 1. Výherci budú určení losovaním, ktoré prebehne **17.09.2025**, za prítomnosti zástupcov usporiadateľa. Losovať sa bude postupne od menej hodnotných výhier až po tie najhodnotnejšie. Z losovania bude vyhotovený písomný protokol.

7. 2. Výhercovia budú informovaní telefonicky na číslo uvedené na zadnej strane účtenky, a to do 5 pracovných dní od uskutočnenia losovania (ďalej tiež ako „**výherná správa**“). Výhercovia, resp. meno, počiatočné písmeno priezviska, a adresa resp. názov mesta budú taktiež uverejnení na https://www.komaco-cba.sk/ do 5. pracovného dňa od uskutočnenia losovania.

7. 3. Usporiadateľ uhradí pripadnú zrážkovú daň z výhier, ak zo zákona jej uhradenie vyplýva.

**SÚŤAŽIACI, KTORÍ NEVYHRALI, NEBUDÚ NIJAKO KONTAKTOVANÍ.**

1. SPRACOVANIE OSOBNÝCH ÚDAJOV

8. 1. Usporiadateľ ako správca osobných údajov spracováva osobné údaje účastníkov súťaže v rozsahu ďalej uvedenom v súlade s nariadením Európskeho Parlamentu a Rady (EU) 2016/679 z dňa 27.04. 2016 o ochrane fyzických osôb v súvislosti so spracovaním osobných údajov a o voľnom pohybe týchto údajov a o zrušení smernice 95/46/ES („**GDPR**“).

8. 2. Vhodením súťažnej účtenky do urny udeľuje súťažiaci súhlas so spracovaním poskytnutých osobných údajov (v rozsahu meno, priezvisko, adresa, mobilné telefónne číslo) pre účel vedenia súťaže „**Vitana Grilovacia súťaž“**, konkrétne organizácie a vyhodnotenie súťaže a odovzdanie výhier.

8. 3. Poskytnutím osobných údajov súťažiacim/výhercom v rozsahu uvedenom v bode 8.2. v týchto pravidlách je nevyhnutným predpokladom pre účasť v súťaži/odovzdanie výhry a bez poskytnutia týchto údajov si usporiadateľ vyhradzuje právo súťažiacich zo súťaže vylúčiť/určiť náhradného výhercu (dolosovaním).

8. 4. Doba spracovania je v prípade spracovania osobných údajov za účelom vedenia súťaže 2 mesiace po skončení súťaže, následne budú osobné údaje zlikvidované.

8. 5. Spôsob prevedenia spracovania je elektronický, ručný a čiastočne automatizovaný.

8. 6. Osobné údaje môžu okrem správcu spracovávať spracovatelia, najmä zadávateľ.

8. 7. Osobné údaje subjektu nie sú odosielané do tretích krajín, medzinárodných organizácii alebo iným ako v bode 8.6. definovaným tretím osobám.

8. 8. Subjekt údajov má právo požadovať od správcu prístup k svojim osobným údajom, ich opravu alebo výmaz, poprípade obmedzenie spracovania a vyniesť námietku proti spracovaniu, má právo na prenositeľnosť týchto údajov k inému správcovi, ako aj právo podať sťažnosť, ak má za to, že správca pri spracovaní osobných údajov postupuje v rozpore s GDPR. Otázky a žiadosti ohľadom spracovania osobných údajov je možné adresovať správcovi na adresu jeho sídla alebo na e-mailovú adresu marketing.komaco@komaco-cba.sk.

8. 9. Súhlas so spracovaním osobných údajov udeľuje subjekt údajov slobodne, dobrovoľne, ničím nepodmienene a informovane po oboznámení sa s vyššie uvedenými informáciami o spracovaní osobných údajov.

8. 10. Súhlas so spracovaním osobných údajov môže subjekt údajov kedykoľvek odvolať, a to na e-mailovej adrese marketing.komaco@komaco-cba.sk. V prípade odvolania súhlasu so spracovaním osobných údajov súťažiacim však nie je možné výhru súťažiacemu uznať, bez spracovania osobných údajov to nie je fakticky možné.

1. VŠEOBECNÉ PODMIENKY

9. 1. Zadávateľ ani usporiadateľ neposkytujú technickú podporu ani poradenský servis v súvislosti so súťažou. Zadávateľ ani usporiadateľ nie sú zodpovední za nemožnosť účasti v súťaži z akýchkoľvek dôvodov.

9. 2. Usporiadateľ súťaže si vyhradzuje právo, so súhlasom zadávateľa, kedykoľvek zmeniť a upraviť pravidlá tejto súťaže, prípadne súťaž zrušiť, prerušiť či odložiť alebo predĺžiť dobu trvania súťaže. V prípade, že dôjde k zmenám v pravidlách súťaže, bude toto učinené písomne vo forme dodatku. Zmeny pravidiel súťaže sú účinné okamžikom ich uverejnenia na adrese https://www.komaco-cba.sk/

9. 3. Usporiadateľ má právo výsledného posúdenia splnenia stanovených podmienok súťaže jednotlivých súťažiacich.

9. 4. Výsledky súťaže sú konečné, bez možnosti odvolania. Usporiadateľ si vyhradzuje právo, s predošlým súhlasom zadávateľa, nahradiť deklarované výhry výhrami obdobného typu a odpovedajúcej hodnoty a meniť podmienky odovzdania výhier v prípade, že mu výhry nebudú poskytnuté tak, aby mohli byť výhercom odovzdané v súlade s pravidlami súťaže.

9. 5. Výhry, ktoré nebolo možné v rámci súťaže rozdeliť či prideliť konkrétnemu výhercovi, prepadajú v prospech zadávateľa súťaže, k ďalším marketingovým a charitatívnym účelom.

9. 6. Účasťou v súťaži prejavuje každý súťažiaci svoj súhlas s pravidlami a zaväzuje sa tieto pravidlá bezvýhradne dodržiavať.

9. 7. Tieto pravidlá môžu byť v skrátenej verzii komunikované na propagačných materiáloch v súvislosti so súťažou. V prípade rozporu textácie úplných pravidiel a skrátenej verzie pravidiel komunikovaných na propagačných materiáloch sú záväzné tieto úplná pravidla.

9. 8. Jediné úplné pravidlá v plnom znení sú v dobe trvania súťaže zverejnení v elektronickej podobe na internetovej stránke https://www.komaco-cba.sk/.

**Príloha č. 1 Zoznam prevádzok zapojených do súťaže:**

|  |
| --- |
| Pekníkova 1, 902 01 Pezinok |
| SNP 14, 902 01 Pezinok |
| J. Holčeka 53, 900 86 Budmerice |
| Komenského 8, 900 01 Modra |
| Kalinčiakova 2, 900 01 Modra |
| Hlavná 433, 900 89 Častá |
| Partizánska 59, 900 01 Modra |
| SNP 106, 919 04 Smolenice |
| č.d. 19, 919 03 Horné Orešany |
| Marka Čulena 1, 919 43 Cífer |
| L. Novomeského 8-10, 902 01 Pezinok |
| Horná 5, 900 81 Šenkvice |
| Okružné námestie 14, 917 01 Trnava |
| Voderady 139, 919 42 Voderady |
| Štúrova 82, 900 01 Modra |
| Sv. Martina 82, 919 35 Hrnčiarovce nad Parnou |
| Jozefa Strečanského 2701, 919 51 Špačince |

**Príloha č.2 Zoznam produktov Vitana zapojených do súťaže:**

* 42028 Americké zemiaky 25g/24ks
* 24692 Bravčové pečené 28g/20ks
* 42041 Čína 25g/24ks
* 24587 Diabolské korenie 28g/20ks
* 24585 Divočina 25g/17ks
* 24590 Farmársky steak 23g/21ks
* 24588 Farmárske zemiaky 23g/21ks
* 24693 Fašírky 28g/20ks
* 42021 Grilovacie korenie 28g/22ks
* 42737 Grilovacie korenie na ryby 25g/21ks
* 42739 Grilovacie korenie neštipľavé 25g/22ks
* 24596 Grilovacie k. špec. bez p. soli 18g/23ks
* 24593 Grilovacie korenie cesnakové 33g/20ks
* 26487 Grilovacie korenie s bylinkami 28g/20ks
* 42033 Grilované kura 25g/23ks
* 24605 Grilovaný syr bez pridanej soli 18g/20ks
* 42042 Grilovaná zelenina 25g/23ks
* 42022 Guláš 25g/20ks
* 42962 Guláš maďarský 28g/18ks
* 42032 Gyros 23g/25ks
* 24658 Hubové korenie 25g/22ks
* 42027 Karí 25g/22ks
* 42039 Krkovička s cesnakom 25g/24ks
* 42024 Kura pečené 25g/22ks
* 24662 Kura pečené bez pridanej soli 18g/24ks
* 42031 Kura 7 bylín 25g/24ks
* 24669 Pizza 20g/20ks
* 26486 Ryby 28g/18ks
* 24674 Steak 28g/20ks
* 24694 Steak 7 korení 23g/22ks
* 42965 Šalátové korenie 23g/19ks
* 26483 Šalátové korenie bez prid. soli 13g/20ks
* 24690 Špagety 23g/20ks
* 26485 Tzatziki 28g/20ks
* 41531 Smoky korenie na krídelká 23g/22ks
* 41532 Smoky korenie na kuracie 23g/22ks
* 41533 Smoky korenie na bravčové 23g/22ks
* 41534 Smoky korenie na hovädzie 23g/22ks
* 24594 Grilovacie korenie štipľavé 23g/20ks
* 24661 Krídelká s príchuťou medu 28g/18ks
* 24663 Kurací steak s červeným korením 28g/20ks
* 24670 Pikantné rebierka 28g/20ks
* 26069 Tekutá mar. cesnak a bylinky 80g/18ks
* 26071 Tekutá marináda Kura 80g/18ks
* 26068 Tekutá marináda Medová 80g/18ks
* 42763 Tekutá mar. Pikantá 80g/18ks
* 26070 marináda Pivná 80g/18ks
* 42762 Tekutá marináda Teriyaki 80g/18ks